CELEX: 62012TA0068
Language: lt
Date: 2014-06-04 00:00:00
Title: Byla T-68/12: 2014 m. birželio 4 d. Bendrojo Teismo sprendimas byloje Hemmati/Taryba (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimui — Lėšų įšaldymas — Draudimas atvykti ar važiuoti tranzitu — Ieškinys dėl panaikinimo — Suinteresuotumas pareikšti ieškinį — Priimtinumas — Pareiga motyvuoti)

21.7.2014   
            
            
               LT
            
            
               Europos Sąjungos oficialusis leidinys
            
            
               C 235/15
            
         2014 m. birželio 4 d. Bendrojo Teismo sprendimas byloje Hemmati/Taryba
   
   (Byla T-68/12) (1)
   
   ((Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimui - Lėšų įšaldymas - Draudimas atvykti ar važiuoti tranzitu - Ieškinys dėl panaikinimo - Suinteresuotumas pareikšti ieškinį - Priimtinumas - Pareiga motyvuoti))
   2014/C 235/19
   Proceso kalba: anglų
   
      Šalys
   
   
      Ieškovas: Abdolnaseer Hemmati (Teheranas, Iranas), atstovaujamas advokatų B. Mettetal ir C. Wucher-North
   
      Atsakovė: Europos Sąjungos Taryba, atstovaujama B. Driessen ir D. Gicheva
   
      Dalykas
   
   Prašymas panaikinti, pirma, 2011 m. gruodžio 1 d. Tarybos sprendimą 2011/783/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 319, p. 71), tiek, kiek ieškovas įrašytas į 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39), II priedą ir 2011 m. gruodžio 1 d. Tarybos įgyvendinimo reglamentą (ES) Nr. 1245/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 319, p. 11), kiek ieškovas įrašytas 2010 m. spalio 25 d. Tarybos reglamento (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007 (OL L 281, p. 1), VIII priedą ir, antra, panaikinti Reglamento Nr. 961/2010 16 straipsnio 2 dalį ir Sprendimo 2010/413 19 straipsnio 1 dalies b punktą ir 20 straipsnio 1 dalies b punktą tiek, kiek jie susiję su ieškovu.
   
      Rezoliucinė dalis
   
   
               1.
            
            
               Atmesti ieškinį kaip pateiktą teismui, neturinčiam jurisdikcijos jo nagrinėti, kiek juo siekiama panaikinti 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP, 19 straipsnio 1 dalies b punktą ir 20 straipsnio 1 dalies b punktą, ir kaip nepriimtiną, kiek juo siekiama panaikinti 2010 m. spalio 25 d. Tarybos reglamento (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007, 16 straipsnio 2 dalį.
            
         
               2.
            
            
               Panaikinti 2011 m. gruodžio 1 d. Tarybos sprendimą 2011/783/BUSP, kuriuo iš dalies keičiamas Sprendimas 2010/413, kiek juo Abdolnaseer Hemmati buvo įrašytas į Sprendimo 2010/413 II priedą ir 2011 m. gruodžio 1 d. Tarybos įgyvendinimo reglamentą (ES) Nr. 1245/2011, kuriuo įgyvendinamas Reglamentas (ES) Nr. 961/2010, kiek juo A. Hemmati buvo įrašytas į Reglamento Nr. 961/2010 VIII priedą.
            
         
               3.
            
            
               Europos Sąjungos Taryba padengia keturis penktadalius savo ir tiek pat A. Hemmati patirtų bylinėjimosi išlaidų.
            
         
               4.
            
            
               A. Hemmati padengia vieną penktadalį savo ir tiek pat Europos Sąjungos Tarybos patirtų bylinėjimosi išlaidų.
            
         
      (1)  OL C 109, 2012 4 14.